Fyldepennen - Digte - Psyk. afd. Blomsterhaven
I stilhedens ensomhed
Psyk. afd. Blomsterhaven
25 dage siden 2 kommentarer Digte magt omsorgsvigt frustration
Knogleekspressen
5 Prikker i universet
Bølger ruller ind mod stranden · jeg ser deres langsomme · og lidt do... [...]
Digte · eksistentielt, undren, virkelighed
Puls: 87,5
Nøgne hvide vægge
billige reproduktioner
Van Gogh og Picasso
og Edward Munchs
som breder sig ud
hvor helbredelsen skal ske
Han sidder i hjørnet
i en fornuftig lænestol
ansigtet gemt i hænderne
og tårene triller gennem
de rystende og spredte fingre
kroppen er død
og sindet såret
som det har været længe
mørket og stemmerne
lejligheden på 10. etage
vinden hyler
og ulvene har vinger
de kan se ham
nå ham
æde ham
plante angstens blomst
så den kan vokse og trives
Han vil ikke hjem
må han ikke godt bli
sygeplejersken smiler
kun med munden
øjnene er hårde som granit
og kolde
som børsmæglernes snilde hjerner
sygeplejersken trækker yndlingskortetkortet
og hav hovedet med under armen
så får du MÅSKE lov
Han får pillerne med sig
de er hvide og røde og blå
med dem kan han flyve
ligesom Royal Airforce
flyve højt og se himlen
føle sig fri
og ikke se ned i angstens dyb
og høre stemmerne
Hvor smart at omsorg
er runde piller
de kan trille overalt
den ægte omsorg
som søger og finder ham
hiver ham op af angstens dynd
med stærke arme
der er bløde
som en krop
Royal Airforce er Englands luftvåben
Teksten er publiceret 23/01-2020 17:28 af Niels Engdal (evighedsblomst) og er kategoriseret under Digte.
sjæl, sandhed, lys